hotchpotch/miracl-hf-unified huggingface dataset:
OMG ผีป่วนชวนมารัก
OMG ผีป่วนชวนมารัก เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ สายขิม / กุศลิน / วาณี นำมาสร้างเป็นละครโทรทัศน์ทางTrue4U ในปี 2561 ผลิตละครโดย บริษัท สตูดิโอ ดราก้อน จำกัด โดยผู้จัด True CJ สร้างจากละครเกาหลี กำกับการแสดงโดย นพโรจน์ โชติมั่นคงสิทธิ์ นำแสดงโดย อารักษ์ อมรศุภศิริ, หนึ่งธิดา โสภณ, คีรติ มหาพฤกษ์พงศ์, ณัฐ ศักดาทร, บุญยิสา จันทราราชัย, วรัทยา ว่องชยาภรณ์ ออกอากาศทุกคืนวันจันทร์ - วันอังคาร เวลา 22.00 - 23.30 น. เริ่มออกอากาศตอนแรกวันที่ 24 กันยายน พ.ศ. 2561 ต่อจากละคร My Girl 18 มงกุฎสุดที่รัก
เป็นเรื่องราวของ สาวน้อยที่มีผีมาสิงร่างของเธอกับทำงานร่วมกับเชฟหนุ่มหล่อที่ไม่เชื่อเรื่องผี สาวน้อยที่ไม่มีความมั่นใจในตัวเองและยังเป็นคนที่ขี้อายมาก จนทำให้เธอนั้นไม่มีเพื่อนสนิทเลย แต่เธอนั้นก็มีความสามารถพิเศษที่ใครๆ ไม่มีก็คือ การเห็นสิ่งลี้ลับ พวกผี วิญญาณ ซึ่งในชีวิตจริงของเธอนั้นหมกมุ่นแต่กับการเป็นผู้ช่วยเชฟในห้องครัว และเมื่อเธอนั้นได้เจอผีสาวที่เวอร์จิ้น ซึ่งเป็นผีสาวที่แอบหลงรักเชฟหนุ่มและหวังว่าสักวันนั้นเธอจะพิชิตหนุ่มเชฟให้ได้ ทำให้เธอนั้นได้ยืมร่างของสาวน้อยที่เป็นลูกมือของเชฟ ทำให้เรื่องราววุ่นๆ นั้นเกิดขึ้น เมื่อสาวที่สุดเหนียมอายมาเป็นสาวสุดเซ็กซี่ ขณะที่เชฟหนุ่มหล่อทำอาหารยังไม่ลืมแฟนเก่าของตัวเอง เมื่อมาเจอลุคใหม่ของสาวน้อยที่เป็นลูกมือมานาน เรื่องราวความรักของทั้งสองคน กับ อีกหนึ่งผี จึงเกิดขึ้น เชฟหนุ่มจะเลือก หญิงสาวหรือผีสาวกันแน่
ยุทธการที่เมืองลำพี้
ยุทธการที่เมืองลำพี้ () ที่เกิดขึ้นในเดือน 1 ของ 205 ระหว่างยุคที่รู้จักในชื่อ ยุคสิ้นราชวงศ์ฮั่น การรบครั้งนี้เป็นการทำลายล้าง อ้วนถำ หนึ่งในบุตรชายของ อ้วนเสี้ยว ที่พยายามสืบทอดตำแหน่งของบิดา โดยศัตรูของเขา โจโฉ ซึ่งรับราชการเป็นหนึ่งในสามเสนาบดี และได้ชัยชนะครั้งสำคัญครั้งก่อนหน้าเหนือบุตรชายอีกคนของอ้วนเสี้ยว อ้วนซง ชัยชนะของโจโฉที่ ลำพี้ ส่งผลให้เขาไม่สามารถควบคุมที่ราบภาคเหนือได้ขณะเดียวตระกูลอ้วนก็ถูกไล่ล่าทำให้ต้องหนีขึ้นเหนือ
อ้วนเสี้ยว ขุนศึกผู้เรืองอำนาจทางภาคเหนือของจีนพ่ายแพ้อย่างเบ็ดเสร็จใน ยุทธการที่กัวต๋อ โดย โจโฉ ใน 200
ดานิเย็ล ซูบาชิช
ดานิเย็ล ซูบาชิช (; เกิดวันที่ 27 ตุลาคม ค.ศ. 1984) เป็นนักฟุตบอลชาวโครเอเชีย ปัจจุบันเล่นในตำแหน่งผู้รักษาประตูให้กับมอนาโก
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 11 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
การแข่งขันในโซนภาคตะวันตกตอนล่างจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้
การแข่งขันในโซนภาคตะวันตกตอนล่างใช้สนามแข่งขันสองแห่งในสองจังหวัด ได้แก่
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันตกตอนล่างเป็นดังนี้
กลุ่มเอ
กลุ่มบี
การชักจูงทางจิตวิทยา
การชักจูงทางจิตวิทยา หรือ การครอบงำทางจิตวิทยา () เป็นวิธีที่ใช้ความสัมพันธ์เชิงอิทธิพล หรืออำนาจเพื่อนำไปสู่การครอบงำทางพฤติกรรม หรือทางความคิดต่อบุคคลใดๆ ในลักษณะที่ขัดต่อความสมัครใจ หรือโดยไม่ได้รับความยินยอมจากบุคคลนั้น เพื่อประโยชน์ของฝ่ายผู้ครอบงำ วิธีที่ผู้ครอบงำ (manipulator) ใช้บิดเบือน หรือชักจูงการรับรู้สภาวะความจริง อาจเป็นการใช้ผลรายงานที่ฉ้อฉล การชี้ชวน การโน้มน้าว หรือการล่อลวงอย่างอื่นๆ รวมไปถึงทำให้ยอมศิโรราบไม่ว่าจะโดยการบังคับข่มเหง (abuse) หรือโดยสมัครใจ
การครอบงำทางจิตวิทยาเป็นการใช้อิทธิพลทางสังคมรูปแบบหนึ่ง ซึ่งอาจเกิดขึ้นเพราะความหวังดีก็ได้ เช่น การที่แพทย์ หรือสมาชิกในครอบครัว พยายามโน้มน้าว หรือหว่านล้อมชักจูงบุคคลให้เปลี่ยนพฤติกรรม หรือแก้ไขลักษณะนิสัยที่ไม่ดีของตน
ไทยแลนด์ อเมเจอร์ลีก ฤดูกาล 2561 โซนภาคใต้ตอนบน
ไทยแลนด์ อเมเจอร์ลีก ฤดูกาล 2561 โซนภาคใต้ตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
การแข่งขันในโซนภาคใต้ตอนบนจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
การแข่งขันในรอบมินิลีกของโซนภาคใต้ตอนบนใช้สนามแข่งขันสามสนามในสามจังหวัด ได้แก่
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง
ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
การแข่งขันในรอบมินิลีกของโซนภาคใต้ตอนล่างจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
การแข่งขันในโซนภาคใต้ตอนล่างใช้สนามแข่งขันสามแห่งในสองจังหวัด ได้แก่
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
ระฆังเสรีภาพ
ระฆังเสรีภาพ () ตั้งอยู่ในอุทยานประวัติศาสตร์แห่งชาติ ในเมืองฟิลาเดลเฟีย รัฐเพนซิลเวเนีย มีการตีระฆังเป็นครั้งแรกเมื่อปี ค.ศ. 1753 และในปี ค.ศ. 1776 เป็นการตีระฆังเพื่อเป็นการประกาศอิสรภาพของอเมริกาจากสหราชอาณาจักร ระฆังถูกย้ายไปมาระหว่างสงครามกับอังกฤษ
ปัจจุบันอยู่ในหอระฆังที่อยู่ด้านหลังของ หอประชุมที่ประกาศอิสรภาพ (Independence Hall)
วินฟาสต์
บริษัท Vinfast เป็นบริษัทรถยนต์สัญชาติเวียดนามในเครือวินกรุ๊ป (Vingroup) ก่อตั้งขึ้นเมื่อปี พ.ศ. 2560 รถยนต์ Vinfast จะถูกผลิตขึ้นจากโรงงานในเขตเศรษฐกิจ Dinh Vu-Cat Hai ในเมืองไฮฟอง โดยการก่อสร้างโรงงานจะแล้วเสร็จภายในเดือนกรกฎาคม 2018 แต่บริษัทจะสามารถเริ่มส่งมอบรถยนต์ Vinfast ได้ในไตรมาส 3 ของปี 2019
Vinfast ตั้งเป้ายอดผลิตสูงมากถึง 500,000 คันภายในปี 2025 (ในปีแรกจะมีการผลิต 100,000 – 200,000 คัน/ปี) โดยมีจุดมุ่งหมายว่าจะเป็นผู้ผลิตรถยนต์ที่ยิ่งใหญ่ลำดับต้น ๆ ในภูมิภาคเอเชียตะวันออกเฉียงใต้
นอกจากนี้ Vinfast ยังได้เซ็นสัญญาร่วมมือกับซัพพลายเออร์, ผู้เชี่ยวชาญและสถาบันพัฒนาบุคลากรด้านยานยนต์ชั้นนำระดับโลก ได้แก่ Bosch, Siemens, Ital Design, Torino Design, Zagato และหอการค้าและอุตสาหกรรมเยอรมนี เพื่อร่วมกันสร้างรถขึ้น
ทางบริษัทได้อ้างว่าชื่อ Vinfast มีที่มาจากคำภาษาเวียดนามดังนี้
ระบบขนส่งผู้โดยสาร
ระบบขนส่งผู้โดยสาร () หรือ ระบบขนส่งผู้โดยสารอัตโนมัติ () เป็นคำที่ใช้เรียกระบบขนส่งมวลชนแบบนำทางอัตโนมัติที่มีขนาดเล็ก มักใช้เพื่อขนส่งผู้โดยสารในพื้นที่จำกัด เช่น สนามบิน สวนสนุก หรือย่านใจกลางเมือง
รถไฟฟ้าล้อยาง
รถไฟฟ้าล้อยาง () เป็นระบบขนส่งมวลชนทางรางรูปแบบหนึ่งที่ประยุกต์ใช้เทคโนโลยีการขนส่งระบบรางและการขนส่งทางถนนเข้าด้วยกัน ล้อของรถไฟฟ้าจะทำจากวัสดุยางคล้ายยางรถยนต์ และจะวิ่งอยู่ในพื้นที่ช่องทางวิ่งด้านข้างราง
มิสอินเตอร์เนชันแนลลาว
มิสอินเตอร์เนชันแนลลาว (; ) เป็นการประกวดนางงามระดับประเทศของประเทศลาว จัดขึ้นเป็นครั้งแรกเมื่อปี ค.ศ 2018 ชึ่งผู้ชนะจะได้เป็นตัวแทนของประเทศเข้าร่วมประกวด นางงามนานาชาติ
ในปี ค.ศ 2017 ได้มีการแต่งตั้งนางงามรองอันดับ 1 จากเวทีมิสแกรนด์ลาว 2017 ให้ดำรงตำแหน่งเป็นมินอินเตอร์เนชันแนลลาว 2017 และ เป็นตัวแทนประเทศลาวไปประกวด นางงามนานาชาติ 2017
สัญลักษณ์สี
พรรคเพื่อชาติ
พรรคเพื่อชาติ (, ชื่อย่อ: พ.พ.ช., P.C.P.) พรรคการเมืองของไทยที่จดทะเบียนจัดตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ 17/2556 เมื่อวันที่ 18 กันยายน พ.ศ. 2556 มีนาย เถลิงยศ บุตุคำ เป็นหัวหน้าพรรคคนแรก และนางสาวรัชชสรา แก้วเกิดมี เป็นเลขาธิการพรรคคนแรก
พรรคเพื่อชาติถูกมองว่าเป็นพรรคสำรองของ พรรคเพื่อไทย ต่อจาก พรรคเพื่อธรรม รวมถึงอีกกระแสหนึ่งเชื่อกันว่าเป็นพรรคตัวแทน (นอมินี) ของ แนวร่วมประชาธิปไตยต่อต้านเผด็จการแห่งชาติ (นปช.) เพราะมีกระแสข่าวว่าแกนนำ นปช. จะเข้ามานั่งบริหารพรรคส่วนหัวหน้าพรรคจะเป็นผู้รู้ทางด้านเศรษฐกิจ โดยพรรคเพื่อชาติมีนายจตุพร พรหมพันธุ์ และนาย ยงยุทธ ติยะไพรัช เป็นผู้สนับสนุน โดยได้มีการจัดประชุมสามัญใหญ่ของพรรคครั้งที่ 1/2561 เมื่อวันอาทิตย์ที่ 7 ตุลาคม พ.ศ. 2561 และครั้งที่ 2/2561 เมื่อวันอาทิตย์ที่ 14 ตุลาคม พ.ศ. 2561 ณ ห้องคอนเวนชั่นฮอลล์ ชั้น 6 ห้างสรรพสินค้าอิมพิเรียลสำโรง ตำบลสำโรงเหนือ อำเภอเมืองสมุทรปราการ จังหวัดสมุทรปราการ ซึ่งผู้เข้าร่วมประชุมส่วนใหญ่เป็นกลุ่มคนเสื้อแดง เพื่อแก้ไขข้อบังคับพรรค โลโก้พรรค รวมถึงย้ายที่ทำการพรรค อีกทั้งยังได้กำหนดการเลือกตั้งคณะกรรมการบริหารพรรคชุดใหม่ในวันศุกร์ที่ 23 พฤศจิกายนพ.ศ. 2561 ที่ หอประชุม มหาวิทยาลัยธรรมศาสตร์ ศูนย์รังสิต ซึ่งที่ประชุมมีมติให้นาย สงคราม กิจเลิศไพโรจน์ เป็นหัวหน้าพรรคและนาง ลินดา เชิดชัย เป็นเลขาธิการพรรค
พรรคเพื่อชาติ สาขาภาคเหนือ ตั้งที่ ตำบลท่าชัย อำเภอศรีสัชนาลัย จังหวัดสุโขทัย โดยมีการประชุมจัดตั้งสาขาเมื่อวันที่ 27 ตุลาคม 2561
ในวันที่ 23 พฤศจิกายน พ.ศ. 2561 ได้มีการประชุมพรรค โดย สงคราม กิจเลิศไพโรจน์ เป็นหัวหน้าพรรค และมีคณะกรรมการบริหารพรรค ดังนี้
สาปกระสือ
สาปกระสือ เป็นละครโทรทัศน์แนว ดราม่า-พีเรียด-แฟนตาซี-เหนือมนุษย์-ระทึกขวัญ สร้างจากบทประพันธ์ของ อาณาจินต์ นำมาสร้างเป็นละครโทรทัศน์ทางสถานีโทรทัศน์ช่อง 8 ในปี 2561 ผลิตละครโดย บริษัท เกียรติระพี จำกัด โดยผู้จัด อิศริยา สายสนั่น กำกับการแสดงโดย ภูมิภัทร์ สังวาลย์วรกุล นำแสดงโดย กฤษฎา พรเวโรจน์, ชลิตา ส่วนเสน่ห์, นภัสกร มิตรธีรโรจน์, อธิชนัน ศรีเสวก ออกอากาศทุกคืน วันจันทร์ - วันพฤหัสบดี เวลา 18.45 - 19.45 น. เริ่มออกอากาศตอนแรกวันจันทร์ที่ 24 กันยายน - 12 พฤศจิกายน พ.ศ. 2561 ต่อจากละคร พยัคฆา และเพิ่มวันและเวลาการออกอากาศอีกหนึ่งวันคือวันศุกร์ เวลา 18.25 - 19.25 น. ตั้งแต่วันศุกร์ที่ 12 เดือนตุลาคม พ.ศ. 2561 เป็นต้นไป
ชีวิตของนลินต้องพลิกผัน เมื่อทำผิดครั้งร้ายแรงกับสมบัติของชาติ เธอได้เป็นทายาทสืบทอดสมบัติมหาศาลของยายเพียร พร้อมกับคำสาปในอดีตชาติที่หวนคืนมา ทำให้นลินต้องกลายร่างเป็นกระสือ ถูกชาวบ้านรุมประณามและใช้ชีวิตอย่างทุกข์ทรมาน ตฤณฤทธิ์ หนุ่มนักโบราณคดีผู้มีอดีตผูกพันกับนลิน ได้ช่วยปกป้องเธอ และค้นหาคำตอบอันนำไปสู่การไขปมลึกลับ เพื่อช่วยให้นลินหลุดพ้นจากคำสาปชั่วกัปชั่วกัลป์
ทางหลวงแผ่นดินหมายเลข 3111
ทางหลวงแผ่นดินหมายเลข 3111 สายแยกปทุมวิไล-แยกเสนา เป็นทางหลวงแผ่นดินในจังหวัดปทุมธานีและจังหวัดพระนครศรีอยุธยา ถนนผิวจราจรแอสฟัลต์ขนาด 2-6 ช่องจราจร เริ่มต้นจากสี่แยกปทุมวิไล ต่อเนื่องทางหลวงแผ่นดินหมายเลข 307 ตัดกับทางหวงแผ่นดินหมายเลข 3035 ที่สี่แยกปทุมวิไล อำเภอเมืองปทุมธานี ผ่านทางหลวงแผ่นดินหมายเลข 346 ที่สี่แยกสันติสุข ข้ามคลองบางโพธิ์เหนือ เข้าเขตอำเภอสามโคก ข้ามคลองบางเตย จากนั้นลดเหลือเป็น 4 ช่องจราจร ข้ามถนนกาญจนาภิเษก บริเวณทางแยกต่างระดับสามโคก เข้าเขตอำเภอบางไทร จังหวัดพระนครศรีอยุธยา ผ่านทางเข้าอำเภอบางไทร จากนั้นลดเหลือ 2 ช่องจราจรสวนทาง ผ่านสวนอุตสาหกรรมบ้านแพน เข้าเขตอำเภอเสนา ก่อนสิ้นสุดทางหลวงที่สี่แยกอำเภอเสนา ตัดกับทางหลวงแผ่นดินหมายเลข 3263 และทางหลวงแผ่นดินหมายเลข 3454 รวมระยะทางทั้งสิ้น 35.6 กิโลเมตร
มารีเอินพลัทซ์
ในปัจจุบัน ด้านเหนือของจัตุรัสนี้เป็นที่ตั้งของศาลาว่าการเมืองแห่งเก่า และด้านตะวันออกเป็นที่ตั้งของศาลาว่าการเมืองแห่งใหม่ สามสัปดาห์ก่อนวันคริสต์มาสของทุกๆปี จัตุรัสนี้รวมทั้งจัตุรัสอื่นๆใกล้เคียงจะมีการจำหน่ายสินค้าเทศกาลคริสต์มาส รวมทั้งอาหารและเครื่องดื่มต่างๆ
ไรออตเกิร์ล
ไรออตเกิร์ล () เป็นการเคลื่อนไหวพังก์ใต้ดินคตินิยมสิทธิสตรีที่เกิดขึ้นต้นคริสต์ทศวรรษ 1990 ในรัฐวอชิงตัน (ส่วนใหญ่ที่เมืองโอลิมเปีย) และแปซิฟิกนอร์ทเวสต์ และยังมีต้นกำเนิดที่วอชิงตันดีซี ยังเป็นการเคลื่อนไหววัฒนธรรมย่อยที่รวมสร้างจิตสำนักคตินิยมสิทธิสตรีกับพังก์และการเมืองเข้าด้วยกัน และมักเกี่ยวข้องกับคตินิยมสิทธิสตรีคลื่นลูกที่สามที่ในบางครั้งอาจพูดได้ว่างอกเงยมาจากการเคลื่อนไหวไรออตเกิร์ลนั่นเอง ยังสามารถอธิบายถึงแนวเพลงนอกเหนือจากอินดี้ร็อกที่เพลงพังก์เป็นแรงบันดาลใจในการเคลื่อนไหวด้านดนตรี โดยมีผู้หญิงแสดงความคิดของตนเองในรูปแบบเดียวกับผู้ชายทำในหลายปีที่ผ่านมา
วงไรออตเกิร์ลมักร้องเพลงในประเด็นอย่างเช่น การข่มขืน ความรุนแรงในครอบครัว เพศสภาพ คตินิยมเชื้อชาติ ระบบนิยมชาย (patriarchy) และการเพิ่มอำนาจสตรี วงสำคัญในการเคลื่อนไหวนี้ได้แก่ บิกินิคิลล์, แบรตโมไบล์, เฮฟเวนส์ทูเบตซี, เอกซ์คิวส์เซเวนทีน, ฮักกีแบร์, สกินด์ทีน, เอมิลีส์แซสซีไลม์ และสลีตเทอร์-คินนีย์, เช่นเดียวกับวง เควียร์คอร์ อย่างเช่น ทีมเดรสช์ และเดอะเติร์ดเซกซ์. นอกจากนั้นแระแสดนตรีและแนวเพลงไรออตเกิร์ลยังเป็นวัฒนธรรมย่อยที่เกี่ยวข้องกับ ดีไอวาย, ซีน, ศิลปะ, การกระทำทางการเมือง (political action) และการเคลื่อนไหว (activism)
หลิน ฉว่าง
หลิน ฉว่าง ( ) เป็นนักแสดงชาวจีน ซึ่งมีชื่อภาษาอังกฤษที่คนทั่วไปรู้จักคือ ซาร่า หลิน ()
หลี่ อีเสี่ยว
หลี่ อีเสี่ยว ( ) เป็นนักแสดงชาวจีน
เจี่ยง ฉินฉิน
เจี่ยง ฉินฉิน ( ) เป็นนักแสดงชาวจีน ซึ่งมีชื่อภาษาอังกฤษที่คนทั่วไปรู้จักคือ ชุย เหลียง () ปัจจุบันแต่งงานกับ เฉิน เจี้ยนบิน นักแสดงเช่นกัน
เจี่ยงฉินฉินเกิดที่ฉงชิ่ง อายุ 5 ขวบก็เข้าเรียนชั้นประถมที่โรงเรียนวัฒนธรรมของฉงชิ่ง อายุ 10 ขวบก็สามารถสอบเข้าโรงเรียนคณะละครปักกิ่งของเมืองฉงชิ่งได้ โดยเรียนทางด้านศิลปะการแสดง จนกระทั่งเมื่อเรียนจบ ก็ได้เข้าร่วมอยู่ในคณะละครปักกิ่งและมีผลงานละครเรื่องแรกในปี 1992 แววความสามารถทางด้านการแสดงยังคงโดดเด่น เพราะในปี 1994 เธอยังสอบเข้าสถาบันการภาพยนตร์แห่งปักกิ่ง (Beijing Film Academy) ได้เป็นที่หนึ่งของประเทศอีกด้วย ในปี 1998 เมื่อเธอเรียนจบจากสถาบันการภาพยนตร์แล้ว ก็กลายเป็นดาวเจิดจรัสในวงการบันเทิงทันที
สำหรับบทบาททางการแสดงของเธอผู้นี้ มักจะได้รับบทนางเอกเจ้าน้ำตาเป็นส่วนมาก จนหลายคนคิดว่าตัวจริงจะเป็นคนเรียบร้อยอ่อนหวาน แต่จริงๆ แล้วเจี่ยงฉินฉินกลับเป็นผู้หญิงที่เข้มแข็งมากคนหนึ่ง อาจจะเป็นเพราะเธอเป็นลูกสาวคนเดียวของครอบครัวก็ได้
เธอถือเป็นนักแสดงมืออาชีพเป็นอย่างมาก เพราะในละครหลายเรื่องที่เธอมองว่าไม่จำเป็นต้องรับเฉพาะบทนางเอก เธอสามารถเล่นได้ทุกบท ขอเพียงแค่เธอพอใจหรือเห็นเสน่ห์ของตัวละครนั้นๆ เป็นพอ เธอก็พร้อมจะทุ่มเทกายใจสวมบทบาทนั้นอย่างเต็มที่ นี่ก็เป็นอีกสาเหตุหนึ่งที่ทำให้ฉงเหยาชื่นชมในตัวเธอ
สำหรับชีวิตส่วนตัว สาวคนนี้ไม่ค่อยจะมีข่าวเสียหายหรือออกแนวหวือหวานัก ในด้านความรักนั้น เคยเป็นข่าวกุ๊กกิ๊กกับ “เหอ รุ่นตง” อยู่พักหนึ่งเมื่อครั้งแสดงละครเรื่องพยัคฆ์ระห่ำ มังกรผยองโลกร่วมกัน เพราะบทเลิฟซีนถึงพริกถึงขิงของทั้งคู่ อีกทั้งดูจะสนิทสนมกันอยู่พักหนึ่ง แต่แล้วเมื่อละครจบ ข่าวลือทั้งหลายก็เงียบหายตามไปด้วย
ปัจจุบันเจียงฉินฉินแต่งงานอยู่กินกับนักแสดงมากความสามารถของจีนอย่าง “เฉินเจี้ยนปิน” และเพิ่งจะได้เป็นคุณแม่หมาดๆ ไปเมื่อเร็วๆ นี้
ในช่วงที่ตั้งท้องนี้เอง ที่เจี่ยงฉินฉินแสดงความกล้าอีกครั้ง ด้วยการสลัดผ้าถ่ายนู้ดเพื่อการกุศลรณรงค์มะเร็งเต้านมในผู้หญิงร่วมกับ อู๋ จวินหรู และ อีเหนิงจิ้ง นับว่าเป็นภาพหวือที่สุดของเธอก็ว่าได้ อย่างไรก็ตามภาพชุดนี้ล้วนได้รับคำชมจากแฟนๆ ว่าสวยงามเป็นอย่างยิ่ง
เฉิน ห่าว (นักแสดง)
เฉิน ห่าว ( ) เป็นนักแสดง นักร้อง และ นางแบบชาวจีน
หลี่ เชี่ยน
หลี่ เชี่ยน ( ) เป็นนักแสดงชาวจีน
วยาเชสลาฟ ออฟชินนิคอฟ
วยาเชสลาฟ อะเลคซานโดรวิช ออฟชินนิคอฟ (; เกิด 29 พฤษภาคม ค.ศ. 1936 ที่โวโรเนจ) เป็นคีตกวีชาวรัสเซีย
เขาเริ่มแต่งเพลงตอนอายุ 9 ขวบและเข้าเรียนที่วิทยาลัยดนตรีมอสโกตอนอายุ 15 ปี หลังจากนั้นเขาได้ศึกษากับ Tikhon Khrennikov และ Lev Ginzburg เขาได้ประพันธ์บทเพลงซิมโฟนี, ซิมโฟนิกโพเอ็ม เช่นเดียวกับผลงานสำหรับแชมเบอร์ออร์เคสตรา, คายกคณะขนาตเล็ก และ เครื่องดนตรีขนาดเล็ก
ในต่างประเทศ ออฟชินนิคอฟเป็นที่รู้จักกันดีในฐานะนักแต่งเพลงประกอบภาพยนตร์เช่น "วอยนาอีมีร์" ของผู้กำกับเซียร์เกย์ บอนดาร์ชุค, "อีวาโนโวดเตสตโว" และ "Andrei Rublev" ของ อันเดรย์ ตาร์คอฟสกี เขาได้แต่งเพลงประกอบสำหรับภาพยนตร์รวมประมาณ 40 เรื่อง
ออฟชินนิคอฟได้รับลำดับเกียรติศิลปินของประชาชนรัสเซียโซเวียต ใน ค.ศ. 1986 เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษาครบ 60 พรรษา ออฟชินนิคอฟได้เคยประพันธ์เพลง "The Bouquet for the Queen" ถวายพระองค์ เขาได้รับเครื่องราชอิสริยาภรณ์อันเป็นที่เชิดชูยิ่งช้างเผือกสำหรับผลงานนี้
เขตวัฒนธรรมเอเชียตะวันออก
"เขตจีน" () หรือ "เขตวัฒนธรรมเอเชียตะวันออก" () หมายถึงกลุ่มประเทศและภูมิภาคในเอเชียตะวันออกซึ่งในอดีตได้รับอิทธิพลจากวัฒนธรรมจีน
เขตวัฒนธรรมเอเชียตะวันออกมีปรัชญาจริยธรรมแบบขงจื๊อ ศาสนาพุทธ ศาสนาเต๋า และเดิมมีระบบการเขียนร่วมกัน ภูมิภาคแกนกลางของเขตวัฒนธรรมเอเชียตะวันออกได้แก่ จีนแผ่นดินใหญ่ ฮ่องกง มาเก๊า ไต้หวัน เกาหลีเหนือ เกาหลีใต้ ญี่ปุ่นและเวียดนาม
โลกที่สอง
โลกที่สอง () เป็นอดีตรัฐสังคมนิยมอุตสาหกรรม (เดิมคือ กลุ่มตะวันออก) ซึ่งส่วนใหญ่ประกอบด้วยดินแดนภายใต้อิทธิพลของสหภาพโซเวียต หลังสงครามโลกครั้งที่สองมีรัฐคอมมิวนิสต์ 19 รัฐ และหลังการล่มสลายของสหภาพโซเวียตคงเหลือรัฐสังคมนิยมเพียงห้ารัฐ ได้แก่ ประเทศจีน เกาหลีเหนือ คิวบา ลาวและเวียดนาม คำนี้ร่วมกับคำว่า "โลกที่หนึ่ง" และ "โลกที่สาม" ใช้แบ่งรัฐบนโลกออกเป็นสามหมวดใหญ่
มโนทัศน์ "โลกที่สอง" เป็นคำสร้างในยุคสงครามเย็น และยังมีการใช้คำนี้อยู่โดยส่วนใหญ่ใช้อธิบายอดีตประเทศคอมมิวนิสต์ที่อยู่ระหว่างความยากจนและความมั่งคั่ง ซึ่งหลายประเทศปัจจุบันเป็นรัฐทุนนิยมแล้ว ต่อมา ความหมายแท้จริงของคำว่า "โลกที่หนึ่ง" "โลกที่สอง" และ "โลกที่สาม" จึงเปลี่ยนจากการยึดตามอุดมการณ์ทางการเมืองมาเป็นนิยามทางเศรษฐกิจ ทฤษฎีสามโลกถูกวิจารณ์ว่าหยาบและค่อนข้างล้าสมัยสำหรับการเรียงลำดับที่ และนักสังคมวิทยาใช้คำว่า "พัฒนาแล้ว" "กำลังพัฒนา" และ "ด้อยพัฒนา" แทน (แต่ก็ถูกวิจารณ์ว่ามีแนวคิดแบบลัทธิอาณานิคม)
สโมสรฟุตบอลวัดโบสถ์ ซิตี้
สโมสรฟุตบอลวัดโบสถ์ซิตี้ เป็นสโมสรฟุตบอลอาชีพในประเทศไทย ตั้งอยู่ที่ตำบลวัดโบสถ์ อำเภอวัดโบสถ์ จังหวัดพิษณุโลก ปัจจุบันแข่งขันอยู่ในระดับไทยลีก 4 โซนภาคเหนือ
สโมสรฟุตบอลวัดโบสถ์ ซิตี้ ทำการสมัครเข้าเป็นสมาชิกสมาคมฟุตบอลแห่งประเทศไทย เมื่อวันที่ 2 สิงหาคม 2561 และเข้าร่วมการแข่งขันไทยแลนด์ อเมเจอร์ลีก ฤดูกาล 2561 วัดโบสถ์ ซิตี้ได้ตำแหน่งชนะเลิศโซนภาคเหนือตอนล่างหลังจากชนะนอร์ทเทิร์น ตาก ยูไนเต็ดด้วยการดวลลูกโทษ 9–8 หลังจากเสมอกันในเวลา 1–1 และเข้าชิงชนะเลิศโซนภาคเหนือกับแม่โจ้ ยูไนเต็ด แต่แม่โจ้ ยูไนเต็ดเป็นฝ่ายชนะ 2–1 ทำให้วัดโบสถ์ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4
สโมสรฟุตบอลวัดโบสถ์ ซิตี้ได้เจรจาร่างข้อตกลงร่วมกับมหาวิทยาลัยราชภัฏพิบูลสงคราม อำเภอเมืองพิษณุโลก เพื่อขอใช้สนามแข่งขันไทยลีก 4 และขอความร่วมมือพัฒนานักเตะในสโมสร ในขณะที่สนามเหย้าจริงของสโมสรได้วางแผนก่อสร้างในเขตพื้นที่อำเภอวัดโบสถ์ ใกล้กับถนนพิษณุโลก–อุตรดิตถ์ โดยเช่าที่ดินขนาด 16 ไร่จากญาติของทีมงานในสโมสร
คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์
คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์ () เป็น คณะวิชา สังกัดมหาวิทยาลัยกาฬสินธุ์
ในปี พ.ศ. 2561 คณะเทคโนโลยีอุตสาหกรรมเกษตรได้แยกส่วนของสาขาวิชาทางด้านวิศวกรรมศาสตร์และเทคโนโลยีอุตสาหกรรมออกไปจัดตั้งใหม่เป็นคณะวิศวกรรมศาสตร์และเทคโนโลยีอุตสาหกรรม
คณะศิลปศาสตร์ มหาวิทยาลัยกาฬสินธุ์
คณะศิลปศาสตร์ มหาวิทยาลัยกาฬสินธุ์ () เป็น คณะวิชา สังกัดมหาวิทยาลัยกาฬสินธุ์
คณะศิลปศาสตร์ได้แยกออกมาจากคณะศิลปศาสตร์และวิทยาศาสตร์(ปัจจุบันคือคณะวิทยาศาสตร์และเทคโนโลยีสุขภาพ) ถูกจัดตั้งขึ้นมาใหม่ตามราชกิจจานุเบกษา เล่ม ๑๓๕ ตอนที่ ๖๙ ก หน้า ๑ กฎกระทรวง จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. ๒๕๖๑ ให้ไว้ ณ วันที่ ๖ กันยายน พ.ศ. ๒๕๖๑
คณะศึกษาศาสตร์และนวัตกรรมการศึกษา มหาวิทยาลัยกาฬสินธุ์
คณะศึกษาศาสตร์และนวัตกรรมการศึกษา มหาวิทยาลัยกาฬสินธุ์ () เดิมชื่อคณะครุศาสตร์ เป็น คณะวิชา สังกัดมหาวิทยาลัยกาฬสินธุ์
คณะศึกษาศาสตร์และนวัตกรรมการศึกษา เดิมชื่อคณะครุศาสตร์เป็นส่วนงานของมหาวิทยาลัยราชภัฏกาฬสินธุ์ ถูกจัดตั้งขึ้นเมื่อวันที่ 14 กันยายน พ.ศ. 2555
ในปี พ.ศ. 2558 มหาวิทยาลัยราชภัฏกาฬสินธุ์ได้ควาบรวมกับมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ จัดตั้งเป็นมหาวิทยาลัยกาฬสินธุ์ จึงทำให้คณะครุศาสตร์ต้องย้ายมาสังกัด มหาวิทยาลัยกาฬสินธุ์
ในปี พ.ศ. 2561 ได้มีประกาศราชกิจจานุเบกษา เรื่องจัดตั้งส่วนราชการในมหาวิทยาลัยกาฬสินธุ์ขึ้นใหม่จึงมีผลให้คณะครุศาสตร์ ถูกเปลี่ยนชื่อเป็นคณะศึกษาศาสตร์และนวัตกรรมการศึกษาตั้งแต่นั้นมา
ญีนา ซาลาส
ญีนา ซาลาส ชื่อเล่น จีน่า เป็นนักแสดงหญิงชาวไทย สังกัดสถานีโทรทัศน์ไทยทีวีสีช่อง 3
จีน่า เกิดเมื่อวันที่ 5 มกราคม พ.ศ. 2543 เป็นลูกครึ่งไทย-คิวบา โดยมีคุณพ่อเป็นคนคิวบาและคุณแม่เป็นคนไทย
จีน่าเข้าวงการบันเทิงตั้งแต่อายุ 13 ปี ด้วยผลงานการถ่ายแบบและโฆษณา ก่อนจะได้รับโอกาสในการแสดงละครเรื่องแรกคือ "ปริศนาเดอะซีรีส์ ตอน รัตนาวดี" ทางช่องพีพีทีวี ประกบคู่กับ กรรณ สวัสดิวัตน์ ณ อยุธยา ซึ่งเป็นผลงานที่ทำให้จีน่าเริ่มเป็นที่รู้จักมากขึ้น
ต่อมาจีน่าได้เซ็นสัญญาเป็นนักแสดงในสังกัดช่อง 3 โดยเรื่องแรกที่เธอแสดงคือ "ดวงใจในไฟหนาว" คู่กับพระเอกรุ่นพี่ เจมส์ มาร์
ปัจจุบันจีน่าศึกษาอยู่ที่โรงเรียนสารสาสน์วิเทศนิมิตใหม่
สฺวี่ เจี้ยหนิง
สฺวี่ เจี้ยหนิง ( ) เป็นนักแสดง และนักร้องชาวจีน มีผลงานเด่นคือ Palace II, A Chinese Odyssey - Love of Eternity
แอนเดอร์ ปีเตอร์เซน
แอนเดอร์ ปีเตอร์เซน (Anders Petersen) หรือแอนเดอร์ เพเดอร์เซน (Anders Pedersen) ชื่อจริง แอนเดอร์ ออตโต เพเดอร์เซน (Anders Otto Pedersen) นักมวยสากลสมัครเล่นชาวเดนมาร์ก เกิดเมื่อ 16 ธันวาคม พ.ศ. 2442 ที่ โคเปนเฮเกน ประเทศเดนมาร์ก ปีเตอร์เซนติดทีมชาติเดนมาร์กเข้าแข่งขันกีฬาโอลิมปิก พ.ศ. 2463 ที่เบลเยียม ในรุ่นฟลายเวท รอบแรก ชนะ เนลิส วาน ดิก จากเนเธอร์แลนด์ เมื่อ 21 สิงหาคม รอบก่อนรองชนะเลิศ ชนะ เปเต ซิวิก จาก สหรัฐ เมื่อ 22 สิงหาคม รอบรองชนะเลิศ ชนะ วิลเลียม คัทเบิร์ทสัน จาก สหราชอาณาจักร เมื่อ 23 สิงหาคม รอบชิงชนะเลิศ แพ้ แฟรงก์กี้ เกนาโร จาก สหรัฐ เมื่อ 24 สิงหาคม ได้เหรียญเงิน นับเป็นนักมวยสากลสมัครเล่นคนแรกของเดนมาร์กที่ได้เหรียญโอลิมปิก
ปีเตอร์เซนขึ้นชกมวยสากลอาชีพเมื่อ พ.ศ. 2464 ขึ้นชกที่เดนมาร์กและสวีเดน ใน พ.ศ. 2474 เขาได้แชมป์มวยสากลของประเทศเดนมาร์กรุ่นแบนตัมเวท เขาแขวนนวมไปเมื่อ พ.ศ. 2478 หลังจากชกแพ้น็อคหลายครั้ง สถิติการชกอาชีพ 55 ครั้ง ชนะ 27 เสมอ 9 แพ้ 19 เขาเสียชีวืตเมื่อ 28 เมษายน พ.ศ. 2509 รวมอายุได้ 67 ปี
เดอะเฟซเวียดนาม ซีซัน 3
เดอะเฟซเวียดนาม ซีซัน 3 () เป็นการแข่งขันเรียลลิตี้โชว์แบบเวียดนามที่อิงกับประเทศสหรัฐอเมริกาและเป็นหนึ่งในหลายประเทศ ในสหรัฐอเมริกา และ เดอะเฟซ นานาชาติ ในปีนี้รายการนี้จัดทำโดย Multimedia JSC โดยมี หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซีซันนี้เป็นครั้งแรกที่มีการให้ผู้เข้าแข่งขันชายและหญิงแข่งขันร่วมกัน ในปีนี้รายการได้เปลี่ยนการออกอากาศมาทางสถานีวิทยุโทรทัศน์ วีทีวี9 และ โดยได้เริ่มออกอากาศวันที่ 30 กันยายน ค.ศ. 2018
ในตอนที่ 12 ผู้เข้าแข่งขัน 6 คนสุดท้ายได้ไปแข่งขันกันต่อที่ประเทศอิสราเอล
ผู้ชนะในซีซันนี้คือ หมัก จุง เกียน วัย 21 ปี จาก หายเซือง
"ออกอากาศ 30 กันยายน 2561"
เป็นการคัดเลือกผู้เข้าแข่งขันเพื่อให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
"ออกอากาศ 14 ตุลาคม 2561""ออกอากาศ 21 ตุลาคม 2561""ออกอากาศ 28 ตุลาคม 2561""ออกอากาศ 4 พฤศจิกายน 2561""ออกอากาศ 11 พฤศจิกายน 2561""ออกอากาศ 18 พฤศจิกายน 2561""ออกอากาศ 25 พฤศจิกายน 2561""ออกอากาศ 2 ธันวาคม 2561""ออกอากาศ 9 ธันวาคม 2561""ออกอากาศ 16 ธันวาคม 2561""ออกอากาศ 23 ธันวาคม 2561""ออกอากาศ 31 ธันวาคม 2561"ทีม หวอ ฮหว่าง เอี้ยน
ทีม มิญ หั่ง
ทีม ถั่ญ หั่ง
เจ้าชายแฟร์ดีนันโด ดยุกแห่งเจนัว (2427-2506)
เจ้าชายแฟร์ดีนันโด ดยุกแห่งเจนัว (2427-2506) () ประสูติเมื่อวันที่ 21 เมษายน 2427 ณ ตุริน อิตาลี เป็นพระโอรสพระองค์ใหญ่ใน เจ้าชายโทมัส ดยุกแห่งเจนัว กับ เจ้าหญิงอิซาเบลลาแห่งบาวาเรีย ทรงเป็นดยุกแห่งเจนัวพระองค์ที่ 3 และทรงเป็นนายพลเรือแห่งกองทัพอิตาลี 
พระองค์ทรงได้รับการแต่งตั้งจากคณะกรรมาธิการอิตาลีและสงครามกับสหรัฐอเมริกาคณะกรรมาธิการซึ่งรวมถึงกูลเยลโม มาร์โกนี และตัวเลขทางการเมืองและผู้ค้าชั้นนำของอิตาลีเข้าเข้าเยี่ยมชมกองทัพอเมริกา ต่อมาพระองค์ทรงจัดประชุม ว่าด้วยการหารือเกี่ยวกับข้อตกลงทางการเงินและการค้าและการร่วมมือกันระหว่างสองประเทศเพื่อเพิ่มความพยายามในการทำสงครามของอิตาลี
เมื่อวันที่ 28 กุมภาพันธ์ 2481 พระองค์ทรงเสกสมรสกับ มาเรีย ลุยซา แองจิลา เกนโดฟี แต่ทั้ง 2 ไม่มีพระบุตร โดยเมื่อพระองค์สิ้นพระชนม์ลงเมื่อวันที่ 24 มิถุนายน 2506 พระอนุชาของพระองค์คือ เจ้าชายฟิลิแบร์โต ดยุกแห่งเจนัว ทรงเป็นดยุกแห่งเจนัวพระองค์ที่ 4
คณะบริหารศาสตร์ มหาวิทยาลัยกาฬสินธุ์
คณะบริหารศาสตร์ มหาวิทยาลัยกาฬสินธุ์ () เดิมชื่อคณะเทคโนโลยีสังคม เป็นหน่วยงานระดับคณะ ในสังกัดมหาวิทยาลัยกาฬสินธุ์ จัดการบริหาร ตั้งอยู่ มหาวิทยาลัยกาฬสินธุ์ ตั้งอยู่ที่ 62/1 ถ.เกษตรสมบูรณ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
คณะบริหารศาสตร์ เดิมชื่อคณะเทคโนโลยีสังคมเป็นส่วนงานของมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ ถูกจัดตั้งขึ้นเมื่อวันที่ 27 พฤศจิกายน พ.ศ. 2549
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ควาบรวมกับมหาวิทยาลัยราชภัฏกาฬสินธุ์ จัดตั้งเป็นมหาวิทยาลัยกาฬสินธุ์ จึงทำให้คณะเทคโนโลยีสังคมต้องย้ายมาสังกัด มหาวิทยาลัยกาฬสินธุ์
ในปี พ.ศ. 2561 ได้มีประกาศราชกิจจานุเบกษา เรื่องจัดตั้งส่วนราชการในมหาวิทยาลัยกาฬสินธุ์ขึ้นใหม่จึงมีผลให้คณะเทคโนโลยีสังคม ถูกเปลี่ยนชื่อเป็นคณะคณะบริหารศาสตร์ตั้งแต่นั้นมา และมีการควบรวมคณะบริหารธุรกิจเดิมเข้ามาด้วย
วิลเลียม คัทเบิร์ทสัน
วิลเลียม คัทเบิร์ทสัน (William Cuthbertson) นักมวยสากลสมัครเล่นชาวสกอตแลนด์ เกิดเมื่อ 21 มิถุนายน พ.ศ. 2445 ที่ ฟีเฟ สหราชอาณาจักร คัทเบิร์ทสันขกมวยสากลสมัครเล่นในรุ่นฟลายเวท ได้แชมป์ของสกอตแลนด์ระหว่างพ.ศ. 2463 – 2464 ได้แชมป์สหราชอาณาจักรใน พ.ศ. 2464 และได้แชมป์สกอตแลนด์ในรุ่นแบนตัมเวทเมื่อ พ.ศ. 2465 ใน พ.ศ. 2463 คัทเบิร์ทสันติดทีมชาตืสหราชอาณาจักรเข้าแข่งขันกีฬาโอลิมปิก พ.ศ. 2463 ที่เบลเยียม ในรุ่นฟลายเวท รอบแรก ชนะ ไอเนอร์ เจนเซน จากเดนมาร์ก เมื่อ 21 สิงหาคม รอบก่อนรองชนะเลิศ ชนะ เทด เซกวาร์ด จาก เนเธอร์แลนด์ เมื่อ 22 สิงหาคม รอบรองชนะเลิศ แพ้ แอนเดอร์ ปีเตอร์เซน จากเดนมาร์ก เมื่อ 23 สิงหาคม รอบชิงเหรียญทองแดง ชนะ ชาร์เลต อัลแบร์ท จาก ฝรั่งเศส เมื่อ 24 สิงหาคม ได้เหรียญทองแดง
จากนั้น คัทเบิร์ทสันขึ้นชกมวยสากลอาชีพใน พ.ศ. 2469 และขึ้นชก 9 ครั้ง ระหว่าง พ.ศ. 2469 – 2470 หลังจากแขวนนวมเขามาเป็นผู้ฝึกสอนที่คาร์เนกียิมและโรงเรียนเอกชนเครกฟลาวเวอร์คัทเบิร์ทสัน เสียชีวิตเมื่อ 24 พฤศจิกายน พ.ศ. 2506 ที่ สหราชอาณาจักร รวมอายุได้ 61 ปี
หลาง เยว่ถิง
หลาง เยว่ถิง ( ) เป็นนักแสดงชาวจีน มีผลงานเด่นคือ Blind Detective, Office
ฮั่ว กั๋วเฟิง
ฮั่ว กั๋วเฟิง (; 16 กุมภาพันธ์ 1921 – 20 สิงหาคม 2008) เป็นนักการเมืองจีน ประธานพรรคคอมมิวนิสต์จีน และนายกรัฐมนตรีสาธารณรัฐประชาชนจีน ฮั่วดำรงตำแหน่งสูงสุดของรัฐบาล พรรคและกองทัพหลังนายกรัฐมนตรีโจว เอินไหลและประธานเหมา เจ๋อตุงเสียชีวิต แต่ถูกบีบให้ออกจากตำแหน่งโดยสมาชิกพรรคที่มีอิทธิพลมากกว่าในปี 1978 และออกจากเวทีการเมือง
เขามาจากมณฑลซ่านซี เริ่มดำรงตำแหน่งในภูมิภาคในหูหนานระหว่างปี 1949 ถึง 1971 แรกเริ่มเป็นเลขาธิการคณะกรรมการพรรคประจำจังหวัดเซียงถาน พื้นที่ภูมิลำเนาของเหมา ซึ่งขณะนั้นเป็นเลขาธิการพรรคในมณฑลระหว่างการปฏิวัติวัฒนธรรมช่วงท้าย ๆ ฮั่วถูกยกขึ้นสู่ระดับชาติในต้นปี 1976 และขึ้นชื่อมากเรื่องความภักดีไม่สั่นคลอนต่อเหมา หลังโจว เอินไหลเสียชีวิต เหมายกให้ฮั่วเป็นประธานสภาแห่งรัฐ คอยควบคุมดูแลงานรัฐบาล และรองประธานพรรคคอมมิวนิสต์ ซึ่งทำให้เขากลายเป็นทายาทของเหมา
วันที่ 6 ตุลาคม 1976 หลังการเสียชีวิตของเหมาไม่นาน ฮั่วปลดแก๊งออฟโฟร์จากอำนาจทางการเมืองโดยจัดการจับกุมพวกเขาในกรุงปักกิ่ง ต่อมาเขาดำรงตำแหน่งประธานพรรคและประธานคณะกรรมาธิการกลางการทหาร ฉะนั้นเขาจึงเป็นผู้นำเพียงคนเดียวที่เคยดำรงตำแหน่งหัวหน้าพรรค นายกรัฐมนตรีและประธานคณะกรรมาธิการกลางการทหารพร้อมกัน
ฮั่วพยายามปฏิรูปสายกลางและย้อนส่วนเกินบางส่วนของนโยบายสมัยการปฏิวัติวัฒนธรรม ทว่า เพราะเขายืนกรานสืบทอดแนวทางแบบเหมาและปฏิเสธรับการปฏิรูปขนานใหญ่ จึงเผชิญกับการต่อต้านในหมู่ระดับสูงของพรรค ในเดือนธันวาคม 1978 กลุ่มสมาชิกพรรคซึ่งมีเติ้ง เสี่ยวผิงเป็นผู้นำ ซึ่งเป็นนักปฏิรูปปฏิบัตินิยม บีบให้ฮั่วออกจากอำนาจแต่ยังให้เขามีตำแหน่งอยู่บ้าง ฮั่วค่อย ๆ หลบออกจากวังวนการเมือง แต่ยังยืนยันความถูกต้องของหลักการเหมา เขาถูกจดจำว่าเป็นบุคคลยุคเปลี่ยนผ่านในประวัติศาสตร์การเมืองจีนสมัยใหม่
หยาน หนี
หยาน หนี ( ) เป็นนักแสดงชาวจีน ชื่อเกิดคือ หยาน ข่ายย่าน ( ) เธอมีผลงานเด่นคือ Kung Fu Dunk, True Legend, Mural, The Great Magician, Monster Hunt
คณะวิทยาศาสตร์และเทคโนโลยีสุขภาพ มหาวิทยาลัยกาฬสินธุ์
คณะวิทยาศาสตร์และเทคโนโลยีสุขภาพ มหาวิทยาลัยกาฬสินธุ์ () เดิมชื่อคณะศิลปศาสตร์และวิทยาศาสตร์ เป็น คณะวิชา สังกัดมหาวิทยาลัยกาฬสินธุ์
คณะศิลปศาสตร์และวิทยาศาสตร์ ก่อตั้งขึ้นเมื่อวันที่ 1 มีนาคม พ.ศ. 2548 ถูกจัดตั้งขึ้นพร้อมกับสำนักงานอธิการบดี เป็นคณะวิชาแรกของมหาวิทยาลัยราชภัฏกาฬสินธุ์
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ความรวมกับมหาวิทยาลัยราชภัฏกาฬสินธุ์ จัดตั้งเป็น มหาวิทยาลัยกาฬสินธุ์ จึงทำให้คณะสังกัด มหาวิทยาลัยกาฬสินธุ์ตั้งแต่นั้นมา
ตามที่กฏกระทรวง จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. 2561 ประกาศในราชกิจจานุเบกษา เมื่อวันที่ 13 กันยายน พ.ศ. 2561 แล้วนั้นโดยให้จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการโดยจัดตั้งในชื่อคณะวิทยาศาสตร์และเทคโนโลยีสุขภาพ ในไว้ ณ วันที่ 6 กันยายน พ.ศ. 2561
หลิว อวี่ฉี
หลิว อวี่ฉี ( ) เป็นนักแสดง และนางแบบสาวชาวจีน
ซึ่งมีชื่อภาษาอังกฤษที่คนทั่วไปรู้จักคือ อิซูมิ หลิว ()
โจว ซิ่วน่า
โจว ซิ่วน่า ( ) เป็นนักแสดง และนางแบบสาวชาวจีน
ซึ่งมีชื่อภาษาอังกฤษที่คนทั่วไปรู้จักคือ คริสซี่ เชา () มีผลงานเด่นคือ ยึดเมืองแหวกมิติ ,ไซอิ๋ว 2013 คนเล็กอิทธิฤทธิ์หญ่าย
เดอะเฟซเมนไทยแลนด์ ซีซัน 2
เดอะเฟซเมนไทยแลนด์ ซีซัน 2 () รายการเรียลลิตีเพื่อค้นหาสุดยอดนายแบบ และนักแสดง โดยมี หมู อาซาว่า, พิม ซอนย่า และ โทนี่ รากแก่น เป็นเมนเทอร์ในรายการ
ในวันที่ 24 กันยายน พ.ศ. 2561 ได้มีการแถลงข่าวเปิดตัวรายการอย่างเป็นทางการ ณ ศูนย์การค้าสยามพารากอน ซึ่งได้มีการเปิดตัวเมนเทอร์คนใหม่ของซีซันนี้ ได้แก่ ซอนย่า คูลลิ่ง และ โทนี่ รากแก่น ส่วน พลพัฒน์ อัศวะประภา ยังคงเป็นเมนเทอร์ต่อไป นอกจากนี้ยังมี อองตวน ปินโต มารับหน้าที่เป็นพิธีกรคนใหม่ของรายการ พร้อมเปิดตัว เมทินี กิ่งโพยม ซึ่งจะมาเป็น "มาสเตอร์ เมนเทอร์" เมนเทอร์พิเศษในซีซันนี้ โดยรายการกำหนดออกอากาศครั้งแรกในวันอาทิตย์ที่ 7 ตุลาคม ปีเดียวกัน
ในวันที่ 9 ธันวาคม พ.ศ. 2561 ก็ได้ผู้ชนะคนที่สองของรายการคือ ลูอิส เมซา
"ดูบทความหลักที่: เดอะเฟซไทยแลนด์"
"ดูบทความหลักที่: เดอะเฟซเมนไทยแลนด์"
ในซีซันนี้ได้มีการเปิดรับสมัครนายแบบในหลายประเทศ เพื่อมาเข้าร่วมการแข่งขันซีซัน 2 ในประเทศไทย โดยเริ่มเปิดรับสมัครที่เมืองย่างกุ้ง ประเทศพม่า เป็นที่แรก ในเดือนพฤษภาคม 2561 ผู้ชนะการออดิชั่น ได้แก่ Wai Zin "เหินฟ้า" และเปิดรับสมัครในประเทศไทยวันที่ 11 สิงหาคม ณ สตูดิโอกันตนา ถนนประชาอุทิศ
(อายุเป็นไปตามช่วงเวลาที่ถ่ายทำรายการ) "ออกอากาศ 7 ตุลาคม 2561
ลูกเกด เมทินี, หมู อาซาว่า, พิม ซอนย่า และ โทนี่ รากแก่น ได้ทำการคัดเลือกหนุ่ม ๆ จำนวน 61 คนให้ผ่านเข้าสู่รอบ 18 คนสุดท้าย โดยรอบแรกเป็นการเลือกผู้เข้าแข่งขันจากความประทับใจของเมนเทอร์ รอบที่สองเป็นการเดินแบบของผู้เข้าแข่งขัน และรอบที่สามเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
ในการเลือกผู้เข้าแข่งขันเข้าทีมยังคงใช้กติกาเช่นเดียวกับซีซันที่ผ่านมา สำหรับในรอบที่สาม ถ้าหากว่า มาสเตอร์ลูกเกด เลือกผู้เข้าแข่งขันคนไหน นั่นหมายความว่าเธอได้เลือกเมนเทอร์ให้กับผู้แข่งขันคนนั้นไว้ให้แล้ว"ออกอากาศ 14 ตุลาคม 2561""ออกอากาศ 21 ตุลาคม 2561"
"ออกอากาศ 28 ตุลาคม 2561"
"ออกอากาศ 4 พฤศจิกายน 2561"
"ออกอากาศ 11 พฤศจิกายน 2561"
"ออกอากาศ 18 พฤศจิกายน 2561"
"ออกอากาศ 25 พฤศจิกายน 2561"
"ออกอากาศ 2 ธันวาคม 2561""ออกอากาศ 9 ธันวาคม 2561" ทีมหมู 
 ทีมซอนย่า 
 ทีมโทนี่ 
 ทีมมาสเตอร์ลูกเกด
ภูมิรัฐศาสตร์
ภูมิรัฐศาสตร์ () คือ การศึกษาเกี่ยวกับผลกระทบทางภูมิศาสตร์ (มนุษย์และกายภาพ) ที่มีต่อการเมืองและความสัมพันธ์ระหว่างประเทศ แม้ว่าภูมิรัฐศาสตร์มีความเกี่ยวข้องกับกลุ่มประเทศและความสัมพันธ์ที่เกิดขึ้น แต่ก็อาจมุ่งเน้นถึงสถานะอื่น ๆ ของรัฐอีกสองชนิด คือ รัฐอิสระโดยพฤตินัยซึ่งได้รับการรับรองอย่างไม่สมบูรณ์ และความสัมพันธ์ระหว่างการแบ่งเขตภูมิศาสตร์ระดับชาติ เช่น รัฐรวมอันเกิดจากการใช้ระบอบสหพันธรัฐ สมาพันธรัฐ หรือกึ่งสหพันธรัฐ
ในระดับของความสัมพันธ์ระหว่างประเทศ ภูมิรัฐศาสตร์เป็นวิธีการในการศึกษานโยบายต่างประเทศเพื่อทำความเข้าใจ อธิบาย และคาดการณ์พฤติกรรมการเมืองระหว่างประเทศจากตัวแปรทางภูมิศาสตร์ ซึ่งรวมถึงภูมิภาคศึกษา ภูมิอากาศ ภูมิประเทศ ประชากรศาสตร์ ทรัพยากรธรรมชาติ และวิทยาศาสตร์ประยุกต์ของการประเมินในระดับภูมิภาค
ภูมิรัฐศาสตร์มุ่งเน้นถึงอำนาจการเมืองในพื้นที่ทางภูมิศาสตร์ โดยเฉพาะอาณาเขตทางน้ำและทางบกภายใต้ความสัมพันธ์กับประวัติศาสตร์การทูต ในทางวิชาการภูมิรัฐศาสตร์ทำหน้าที่ในการวิเคราะห์ประวัติศาสตร์และสังคมศาสตร์โดยอ้างถึงภูมิศาสตร์ภายใต้ความสัมพันธ์ทางการเมือง มีกลุ่มต่าง ๆ ที่หลากหลายนอกเหนือจากทางวิชาการที่แสดงถึงการคาดการณ์ทางภูมิรัฐศาสตร์ รวมถึงกลุ่มไม่แสวงหาผลกำไรและสถาบันเอกชนที่แสวงหาผลกำไร (เช่น นายหน้าซื้อขายหลักทรัพย์ และบริษัทที่ปรึกษา) หัวข้อของภูมิรัฐศาสตร์ประกอบด้วยความสัมพันธ์ระหว่างผลประโยชน์ของตัวกระทำการทางการเมืองระหว่างประเทศและผลประโยชน์ที่มุ่งเน้นถึงเนื้อที่ พื้นที่ หรือองค์ประกอบทางภูมิศาสตร์อันเกี่ยวข้องกับการสร้างระบบภูมิรัฐศาสตร์ "ภูมิรัฐศาสตร์เชิงวิพากษ์" โจมตีทฤษฎีคลาสสิกทางภูมิรัฐศาสตร์โดยสะท้อนบทบาททางการเมืองหรือแนวคิดเพื่อมหาอำนาจในช่วงยุคและหลังยุคของจักรวรรดินิยม
คริสโตเฟอร์ ก็อกวิลต์ (Christopher Gogwilt) และนักวิจัยอื่น ๆ ได้ใช้คำว่าภูมิรัฐศาสตร์เพื่ออธิบายภาพกว้าง ๆ ของแนวคิด โดยทั่วไปหมายถึง "คำพ้องของความสัมพันธ์ทางการเมืองระหว่างประเทศ" โดยเฉพาะ "เพื่อบ่งบอกถึงโครงสร้างระดับโลกของความสัมพันธ์ดังกล่าว" ซึ่งสร้างขึ้นใน "ช่วงต้นศตวรรษที่ 20 สำหรับวิทยาศาสตร์เทียมของภูมิศาสตร์การเมือง" และทฤษฎีทางวิทยาศาสตร์เทียมอื่น ๆ ของนิยัตินิยมทางประวัติศาสตร์และภูมิศาสตร์
การแข่งขันด้านทรัพยากรน้ำมันและแก๊สระหว่างประเทศเป็นหนึ่งในจุดสนใจหลักของวรรณกรรมทางภูมิรัฐศาสตร์ในช่วงหลังสงครามโลกเป็นต้นไป ตั้งแต่ ค.ศ. 2010 เกิดแขนงใหม่ทางภูมิรัฐศาสตร์ขึ้นโดยมุ่งเน้นถึงความสัมพันธ์ทางอำนาจระหว่างประเทศที่เกี่ยวข้องกับพลังงานทดแทน
ฆวน ฟอยซ์
ฆวน มาร์โกส ฟอยซ์ (สเปน: Juan Marcos Foyth) เกิดเมื่อวันที่ 12 มกราคม 1998 เป็นนักฟุตบอลชาวอาร์เจนตินา เล่นในตำแหน่งกองหลังให้สโมสรฟุตบอลท็อตแนมฮ็อตสเปอร์สโมสรในพรีเมียร์ลีกและฟุตบอลทีมชาติอาร์เจนตินาอายุไม่เกิน 20 ปี
ฟอยซ์เล่นอยู่ในสถาบันเยาวชนอยู่หลายปี โดยเริ่มเล่นในตำแหน่งกองกลางตัวรุก แล้วเขาก็เปลี่ยนไปเล่นในตำแหน่งกองกลางตัวรับก่อนที่เขาจะอายุ 16 เขาเซ็นสัญญานักฟุตบอลอาชีพในเดือนมกราคม 2017 ซึ่งทำให้มีสัญญากับสโมสรไปจนถึงเดือนมิถุนายน ปี 2019 เขาลงเล่นในปริเมราดิบิซิออนครั้งแรกในวันที่ 19 มีนาคม 2017 ในเกมที่พบกับปาโตรนาโตในขณะที่มีอายุ 19 ปี 2 เดือน เขาได้ลงเล่นอีก 5 นัดในลีกและอีก 2 นัดในโกปาซูดาเมริกานา
ฟอยซ์เข้าร่วมทีมทอตนัมฮอตสเปอร์โดยมีรายงานว่ามีค่าตัว 8 ล้านปอนด์ ในวันที่ 30 สิงหาคม 2017 เซ็นสัญญากัน 5 ปี จนถึงปี 2022 เขาลงเล่นให้กับสโมสรครั้งแรกในวันที่ 19 กันยายน 2017 ในอีเอฟแอลคัพในเกมที่พบกับบาร์นสลีย์และทอตนัมชนะไปด้วยสกอร์ 1-0
ฟอยซ์เล่นให้ทีมชาติอาร์เจนตินาอายุไม่เกิน 20 ปี ในปี 2017 เขาลงเล่นให้ทีมชาติชุดเยาวชนไป 12 นัด ในฟุตบอลเยาวชนชิงแชมป์อเมริกาใต้ 2017 และอีก 3 นัดในฟุตบอลโลกเยาวชนอายุไม่เกิน 20 ปี 2017
ฟอยซ์ได้ถูกเรียกติดทีมชาติอาร์เจนตินาชุดใหญ่ครั้งแรก ในการแข่งขันเกมกระชับมิตรกับทีมชาติอิรักและทีมชาติบราซิลที่จะทำการแข่งขันในเดือนตุลาคม 2018
แมรีแห่งโบฮุน
แมรี เดอ โบฮัน () เป็นภรรยาคนแรกของพระเจ้าเฮนรีที่ 4 แห่งอังกฤษและเป็นมารดาของพระเจ้าเฮนรีที่ 5 แห่งอังกฤษ แต่เธอเสียชีวิตก่อนที่สามีจะขึ้นเป็นกษัตริย์
แมรีเกิดราวปี ค.ศ. 1368 และเป็นคนที่สองในบุตรธิดาสองคนของฮัมฟรีย์ เดอ โบฮัน เอิร์ลที่ 7 แห่งเฮริฟอร์ด กับโจน ฟิตซ์อาลัน บิดาของแมรีที่เป็นลูกหลานของพระเจ้าเอ็ดเวิร์ดที่ 1 ผ่านทางพระธิดา เอลิซาเบธแห่งรุดด์ลัน กลายเป็นเอิร์ลที่ 7 แห่งเฮริฟอร์ดหลังการตายของลุงที่ไม่มีบุตร ฮัมฟรีย์ เดอ โบฮัน เอิร์ลที่ 6 แห่งเฮริฟอร์ด และกลายเป็นหนึ่งในขุนนางที่ทรงอำนาจที่สุดในอังกฤษ มารดาของแมรี โจน ฟิตซ์อาลัน เป็นบุตรสาวของริชาร์ด ฟิตซ์อาลัน เอิร์ลที่ 10 แห่งอารันเดลและเอิร์ลที่ 8 แห่งเซอร์รีย์ ที่เป็นหนึ่งในขุนนางที่ร่ำรวยที่สุดของอังกฤษ เขาเป็นผู้นำทางทหาร เป็นนายพล และผู้สนับสนุนที่จงรักภักดีต่อพระเจ้าเอ็ดเวิร์ดที่ 3 แห่งอังกฤษ
เมื่อบิดาของแมรีเสียชีวิตในเดือนมกราคม ค.ศ. 1373 ทรัพย์สินที่ดินของเขาควรถูกส่งต่อให้ลูกพี่ลูกน้อง กิลเบิร์ต เดอ โบฮัน เพราะเขาไม่มีบุตรชาย ทว่าด้วยอิทธิพลของพระเจ้าเอ็ดเวิร์ดที่ 3 ทรัพย์สินที่ดินของเอิร์ลที่ 7 แห่งเฮริฟอร์ดถูกแบ่งให้กับบุตรสาวทั้งสอง ในปี ค.ศ. 1376 พี่สาวของแมรี เอเลนอร์ แต่งงานกับพระโอรสคนเล็กของพระเจ้าเอ็ดเวิร์ดที่ 3 โธมัสแห่งวูดสตอก ดยุคที่ 1 แห่งกลอสเตอร์ สองสามีภรรยาอาศัยอยู่ในปราสาทเพลชีย์ในเอสเซ็กซ์ และแมรีน้อยอาศัยอยู่ที่นั่นภายใต้การดูแลของเอเลนอร์กับโธมัส เธอได้รับการอบรมสั่งสอนในเรื่องหลักคำสอนทางศาสนาด้วยความหวังว่าเธอจะกลายเป็นแม่ชี ซึ่งจะทำให้ส่วนแบ่งในมรดกเดอ โบฮันของเธอตกเป็นของเอเลนอร์กับโธมัส
ทว่าจอห์นแห่งกอนต์ พระโอรสที่ยังมีชีวิตอยู่คนที่สามของพระเจ้าเอ็ดเวิร์ดที่ 3 และพระเชษฐาของโธมัส มีความคิดที่ต่างออกไป ทรงจัดแจงให้อาของแมรีพาเธอออกมาจากปราสาทเพลชีย์ มาที่ปราสาทอารันเดล บ้านของตระกูลของเธอ ที่นั่น ในวันที่ 27 กรกฎาคม ค.ศ. 1380 แมรีแต่งงานกับบุตรชายคนโตของจอห์นแห่งกอนต์ เฮนรี โบลิงโบรก อนาคตพระเจ้าเฮนรีที่ 4 วัย 13 ปี แมรีอายุ 11 – 12 ปี และจอห์นแห่งกอนต์ได้วางแผนให้การแต่งงานยังคงไม่สมบูรณ์ไปจนกว่าแมรีจะอายุ 16 ปี แต่แมรีกับเฮนรีไม่ยอมทำตาม ส่งผลให้แมรีตั้งครรภ์ตอนอายุ 14 ปี แต่ทารกมีอายุอยู่ได้เพียงไม่กี่วัน
แมรี วัย 25 – 26 ปี เสียชีวิตในปี ค.ศ. 1394 ที่ปราสาทปีเตอร์โบโร ขณะให้กำเนิดบุตรคนสุดท้าย บุตรสาวชื่อฟิลิปปา สามีของแมรีเสียชีวิตหลังเธอ 19 ปี ในปี ค.ศ. 1413 ในปี ค.ศ. 1399 เขาแย่งชิงบัลลังก์มาจากลูกพี่ลูกน้องลำดับที่ 1 พระเจ้าริชาร์ดที่ 2 แห่งอังกฤษ และกลายเป็นกษัตริย์แลงคาสเตอร์คนแรก พระเจ้าเฮนรีที่ 4 แต่งงานครั้งที่สองกับโจนแห่งนาวาร์ในปี ค.ศ. 1403 แต่ไม่มีพระโอรสธิดา บุตรชายคนโตของแมรีกับเฮนรีครองราชย์เป็นพระเจ้าเฮนรีที่ 5
แมรีกับเฮนรีมีบุตรธิดา 6 คน คือhttp://www.unofficialroyalty.com/mary-de-bohun/
ภัณฑิรา พิพิธยากร
ภัณฑิรา พิพิธยากร เป็นนักแสดง นางแบบ ชาวไทยสังกัด ช่อง 7 HD เข้าสู่วงการบันเทิงจากการประกวด Young Model 2015 โดยได้รับรางวัลรองชนะเลิศ ตอนนี้กำลังศึกษา อยู่ โรงเรียนราชวินิตบางแก้ว จังหวัดสมุทรปราการ
ภัณฑิรา พิพิธยากร ชื่อเล่น: มินนี่ เกิดวันที่ 4 มกราคม พ.ศ. 2543 ที่จังหวัดสมุทรปราการ จบการศึกษาระดับชั้นมัธยมศึกษาจาก โรงเรียนราชวินิตบางแก้ว ปัจจุบันกำลังศึกษาระดับอุดมศึกษาที่ คณะนิเทศศาสตร์ มหาวิทยาลัยกรุงเทพ
เข้าสู่วงการบันเทิงจากการประกวด Young Model 2015 โดยได้รับรางวัลรองชนะเลิศในปีนั้น ผู้ชนะคือ ธัญญวีร์ ชุณหสวัสดิกุล และได้รองชนะเลิศ ต่อมาได้เซ็นสัญญาเป็นนักแสดงในสังกัดช่อง 7 HD ต่อมาก็มีผลงานละครต่อเนื่อง อาทิ นางฟ้าเปื้อนฝุ่น, บาปบริสุทธิ์ Live, เจ้าสาวช่างยนต์ เป็นต้น
ซารีนาวาซิลีซา เมเลนเตเยวา
ซารีนาวาซิลีซา เมเลนเตเยวา ( ) (สิ้นพระชนม์ 1579) เป็นมเหสีองค์ที่ 6 ในซาร์อีวานที่ 4 แห่งรัสเซีย เรื่องราวของพระนางส่วนมากมักเป็นตำนานมุขปาฏะที่เล่าสืบต่อกันมา พระนางอภิเษกสมรสกับซาร์อีวาน (โดยไม่ได้รับอนุญาตจากทางศาสนจักร) ในปี ค.ศ. 1575 บ้างก็ระบุว่านางเป็นเพียงพระสนม นักวิชาการสมัยปัจจุบันถือว่า นางไม่มีตัวตนอยู่จริง เป็นเพียงตำนานพื้นบ้านช่วงศตวรรษที่ 19 เท่านั้น
ตำนานพื้นบ้านของรัส่เซียกล่าวถึงชีวพระวัตินางไว้ว่า แต่เดิมนางเป็นภรรยาม่ายของขุนนางชั้น "ดเยก" (dyak) นามว่า "มาเลนเทียฟ อิวานอฟ" (Melentiy Ivanov) ผู้ซึ่งเคยออกรบในสงครามลิโวเนียน (Livonian War) มาก่อน พระเจ้าซาร์อีวานที่ 4 ได้ยินถึงกิตติศัพท์ความงามและอุปนิสัยที่อ่อนหวาน จึงมีพระราชประสงค์ให้นางเข้าถวายตัวและอภิเษกสมรสกันในที่สุด แต่หลังจากทรงอภิเษกไม่กี่เดือน พระเจ้าซาร์อีวาน ก็ทรงพบว่าพระนางลักลอบมีความสัมพันธ์กับเจ้าชายนามว่า "เดฟเลเตฟ" (Devletev) ซาร์อีวานจึงจับเจ้าชายเดฟเลเตฟไปประหารด้วยวิธีเสียบประจาน และยังบังคับให้พระนางนั้งชมการประหารด้วยกัน และลงเอยด้วยการส่งตัวนางเองไปกักไว้ในเขตพรตตลอดชีวิต ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีน่าวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัย
เฉลิมเกียรติ ศรีวรขาน
พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 รองผู้บัญชาการตำรวจแห่งชาติ อดีตจเรตำรวจแห่งชาติ และอดีตผู้ช่วยผู้บัญชาการตำรวจแห่งชาติ
พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 ที่อำเภอเมืองนครพนม จังหวัดนครพนม เป็นบุตรของ นายสมภาพ ศรีวรขาน กับนาง เวียงงาม ศรีวรขาน สมรสกับ นางธารศรี ศรีวรขาน (สกุลเดิม พรหมนอก) มีบุตรชาย 3 คน คือ ร.ต.ท.ชัยโชติ ศรีวรขาน , นายกรพล ศรีวรขาน และ ร.ต.ต.กรวัฒน์ ศรีวรขานเคยดำรงตำแหน่งสำคัญของสำนักงานตำรวจแห่งชาติ ซึ่งมีหน้าที่รับผิดชอบ ทั้งงานด้านป้องกันปราบปราม งานสืบสวนสอบสวน งานความมั่นคง รวมทั้งงานบริหาร ดังนี้
บ้านปั้นดาว
บ้านปั้นดาว เป็นละครโทรทัศน์ ซิทคอม แนว ดราม่า ผลิตโดย บริษัท พอดีคำ เอนเทอร์เม้นท์ จำกัด บทประพันธ์ แมทธิว บทโทรทัศน์ ปณธี กำกับการแสดงโดย 
ธงชัย ประสงค์สันติ และ ธนาพล ผังดี นำแสดงโดย ยศวรรธน์ ทะวาปี , ภัณฑิรา พิพิธยากร , สมิตพงศ์ สกุลพงศชัย , จักรภัทร อังศุธนมาลี , วิลลี่ แมคอินทอช , เกียรติศักดิ์ อุดมนาค , กัญญา รัตนเพชร์ และนักแสดงรับเชิญ อีกมากมาย ออกอากาศทุกวันอาทิตย์ เริ่มวันอาทิตย์ ที่ 7 
ตุลาคม พ.ศ. 2561 - 18 พฤศจิกายน พ.ศ. 2561 เวลา 12:00 น. - 13:25 น. ออกอากาศทาง ช่อง 7 HD
มิสยูนิเวิร์สลาว 2017
มิสยูนิเวิร์สลาว 2017 () เป็นการประกวดมิสยูนิเวิร์สลาวครั้งที่ 1 การประกวดรอบตัดสินจัดขึ้นเมื่อวันที่ 26 สิงหาคม ค.ศ. 2017 ณ ศูนย์การประชุมแห่งชาติลาว, เวียงจันทน์, ประเทศลาว โดยผู้ชนะการประกวดในครั้งนี้ คือ สุพาพอน สมวิจิด (Souphaphone Somvichith) ซึ่งเธอจะได้เป็นตัวแทนประเทศลาวเข้าร่วมประกวดนางงามจักรวาล 2017ผู้ที่ผ่านรอบคัดเลือกเข้าสู่รอบ 10 คนสุดท้ายของการประกวดมิสยูนิเวิร์สลาว 2017 มีรายชื่อดังต่อไปนี้:
จ้าว ยฺหวิน
จ้าว ยฺหวิน (趙雲) อาจหมายถึง
วรวุฒิ ศรีสุภา
วรวุฒิ ศรีสุภา (; 25 พฤษภาคม พ.ศ. 2535 —) หรือชื่อเดิม วรวุฒิ แก้วผูก เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับการท่าเรือในไทยลีก
โลแธร์ที่ 2 กษัตริย์แห่งโลธาริงเกีย
โลแธร์ที่ 2 () เป็นกษัตริย์แห่งโลธาริงเกีย และเป็นพระโอรสคนที่สองของจักรพรรดิตะวันตก โลแธร์ที่ 1 พระองค์สืบทอดต่อแคว้นที่อยู่ติดกับแม่น้ำไรน์, แม่น้ำสเกลด์ต์, เทือกเขาแอลป์ และทะเลเหนือ ที่กลายเป็นที่รู้จักในชื่อ โลธาริงเกีย (ลอร์เรน)
พระองค์แต่งงานแบบคลุมถุงชนกับธูตเบอร์กา พี่น้องหญิงของหนึ่งในข้าราชบริพารของพระบิดา หลังโลแธร์ที่ 1 สิ้นพระชนม์ พระองค์ทิ้งธูตเบอร์กาและแต่งงานกับภรรยาลับ วัลดราดา ที่มีพระโอรสกับพระองค์หนึ่งคน ธูตเบอร์กายื่นอุทธรณ์ต่อบิชอปฮิงค์มาร์ ที่ปรึกษาของพระเจ้าชาร์ลส์ผู้ศีรษะล้านของชาวแฟรงก์ตะวันตก (ต่อมาคือจักรพรรดิตะวันตก ชาร์ลส์ที่ 2) ชาร์ลส์ พระปิตุลาของโลแธร์ หวังที่จะผนวกโลธาริงเกียหากโลแธร์สิ้นพระชนม์โดยไร้ทายาท ซึ่งเป็นไปได้ที่จะเป็นเช่นนั้นเนื่องจากธูตเบอร์กาเป็นหมัน ฮิงค์มาร์สนับสนุนธูตเบอร์กาและด้วยความช่วยเหลือของพระสันตะปาปานิโคลัสที่ 1 โลธาร์ถูกบีบบังคับให้กลับไปอยู่กินกับธูตเบอร์กา
เมื่อโลธาร์สิ้นพระชนม์อย่างกระทันหัน ดินแดนของพระองค์ถูกแบ่งให้พระปิตุลาทั้งสอง ชาร์ลส์ผู้ศีรษะล้านกับหลุยส์ชาวเยอรมัน ตามสนธิสัญญาแมร์แซน
https://www.encyclopedia.com/people/history/french-history-biographies/lothair-king-lotharingia#1E1LothairLot
หลิว อวี่ซิน
หลิว อวี่ซิน ( ) เป็นนักแสดงชาวจีน ซึ่งมีชื่อภาษาอังกฤษที่คนทั่วไปรู้จักคือ แองเจล หลิน ()
หลิว อวี่ซิน หรือ ซิน ซิน (Xin Xin) รู้จักกันดีในชื่อ Angel Liu เกิดเมื่อวันที่ 13 มีนาคม ปี 1988 เป็นชาวเมืองเหิงหยาง มณทลหูหนาน ประเทศจีน เธอเป็นนักแสดงที่ส่วนใหญ่จะแสดงละครโทรทัศน์มากกว่า เธอเคยเข้าร่วมประกวด Miss Asia Peagant ที่จัดโดยองค์การสื่อสารมวลชนฮ่องกงในปี 2005
สำหรับผลงานด้านการแสดงนั้น เธอเคยแสดงภาพยนตร์อยู่เรื่องหนึ่ง คือ เรื่อง ฮัวมู่หลาน (Hua Mulan) ในปี 2009 และมีงานละครทางโทรทัศน์อีกหลายเรื่องด้วยกัน แต่เรื่องที่ทำให้ทุกคนรู้จักเธอมากขึ้น คือ เรื่อง Startling by Each Step ซึ่งได้รับความนิยมอยู่พอสมควร และทำให้เธอถูกจับตามองว่า เธออาจจะก้าวขึ้นมาเป็นที่มีชื่อเสียงของวงการบันเทิงจีนในอนาคตก็ได้
สื่อมวลชนในประเทศจีนถึงกับบอกว่าในงานแฟชั่นครั้งนี้ เธอทำให้มีดวงจันทร์เต็มดวงขึ้นพร้อมกัน 2 ดวงเลยทีเดียว!! ด้วยชุดโลว์คัทที่ต่ำและรัดเสียจนโชว์หน้าอกให้ทุกคนในงานถึงกับวิตกกังวล เพราะบางคนบอกว่าชุดที่เธอใส่มานั้น มันเปิดเผยมากเสียจนเห็นไปถึงบริเวณรอบ ๆ ปทุมถันของเธอกันเลยทีเดียว ซึ่งภาพในงานดังกล่าวของ หลิวอวี้ซิน ถูกส่งกระจายไปในโซเชียลอย่างรวดเร็ว ซึ่งงานครั้งนี้จัดขึ้นโดย ifeng.com ยังมีคนดังรายอื่น ๆ มาร่วมงานด้วยไม่ว่าจะเป็นนักแสดงสาว ซุน เฟยเฟย, หยู เคอเว่ย มาร่วมงานด้วย
ซึ่งเธอตอบอย่างตรง ๆ กับพิธีกรในงานว่าตัวเองยังเด็กอยู่จึงทำเช่นนั้น ต่อมาหลังจากงานในวันนั้น เธอยังยืนยันว่าไม่ได้โป๊จนอนาจารแบบนั้นแน่นอน แต่ที่หลายคนคิดกันไปในทำนองนั้นก็เพราะภาพถูกแต่งด้วยโฟโต้ช็อป ซึ่งตรงข้ามกับความเป็นจริง
โรคถึงจุดสุดยอดพร่ำเพรื่อ
โรคถึงจุดสุดยอดพร่ำเพรื่อ เป็นโรคผิดปกติของร่างกายที่พบได้ยาก อาการของโรคเกิดจากการที่มีสภาวะผิดปกติในการที่เลือดไปหล่อเลี้ยงอวัยวะเพศมากเกินไป ทำให้ผู้ป่วย (เกือบทั้งหมดเป็นสตรี) มีการถึงจุดสุดยอดบ่อยครั้งมาก อาจถึง 200 ครั้งต่อวัน และมีรายงานว่าพบคนที่มีการถึงจุดสุดยอดกว่า 300 ครั้งต่อวันอยู่ด้วย
การถึงจุดสุดยอดของผู้ป่วยจะเกิดขึ้นโดยการกระตุ้นเพียงเล็กๆน้อยๆ เช่นแรงสะเทือนของการลงบันได โทรศัพท์มือถือแบบสั่น นั่งรถ หรีอการสวมกางเกงที่เสียดสี หรือการปัสสาวะ เป็นต้น
สาเหตุของโรคยังไม่เป็นที่แน่ชัด บางรายงานถึงการได้รับยาบางตัว เช่นในผู้ป่วยรายหนึ่งได้รับยารักษาโรคซึมเศร้า และเกิดอาการถึงจุดสุดยอดพร่ำเพรื่อหลังจากนั้น
ทางการแพทย์คาดว่าต้นเหตุของโรคอาจจะเกิดจากอาการผิดปกติทางสมองในส่วนที่ระบบ Limbic ที่เป็นส่วนในการควบคุมอารมณ์ทางเพศ ขณะนี้กำลังหาหนทางในการรักษาอย่างถาวร ผู้ป่วยบางท่านถึงจุดสุดยอดไปเกือบ 10 ครั้งขณะปรึกษษแพทย์ แต่อาการเหล่านี้ไม่ใช่ความสุข เนื่องจากการคั่งของเลือดทำให้เจ็บปวดและเหน็ดเหนื่อยในผู้ป่วยส่วนใหญ่
ซุน เฟย์เฟย์ (นักแสดง)
ซุน เฟย์เฟย์ ( ) เป็นนักแสดงชาวจีน มีผลงานเด่นคือ คู่แฝดเซียวฮื่อยี้พิชิตมาร, จอมนางวังต้องห้าม 2
แม้จะเป็นงานแจกรางวัลประเภท Men of the Year แต่เธอกลับประสบอุบัติเหตุเมื่อชุดราตรีสีขาวเกาะอกของเธอเกิดหลุดร่วงลงมาด้วยความไม่ตั้งใจ ทำให้เธอต้องโชว์ความเซ็กซี่บนพรมแดงต่อหน้าตากล้องมากมายโดยไม่ได้ตั้งใจ เหตุดังกล่าวเกิดขึ้นในงานเมื่อวันคืนวันอาทิตย์ที่ 13 ธันวาคม พ.ศ. 2554 เมื่อ ซุนเฟยเฟย เดินพรมแดงเข้างานมาพร้อมกับพิธีกรสาว ฟางหลิง ซึ่งหลังสองสาวหยุดเปิดโอกาสให้ตากล้องได้ถ่าชยภาพกันไปพอสมควรแล้ว ทั้งคู่จึงเดินเพื่อเข้างานต่อ แต่แล้วฟางหลิงกลับไปเหยียบใส่ส่วนหนึ่งจากชุดกระโปรงของ ซุนเฟยเฟย จนชุดราตรีเกาะอกที่ใส่อยู่ถึงกับหลุด และเปิดให้เห็นชุดชั้นในกันเลยทีเดียว เธอตกใจกับเหตุที่เกิดขึ้นมาก ยังพยายามแก้ไขสถานการณ์ด้วยการดึงเสื้อขึ้นมา เช่นเดียวกับที่ฝ่ายผู้ช่วยส่วนตัวก็รีบใช้เสื้อโค้ทมาสวมคลุมให้กับเธอด้วย หลังจากนั้นดาราสาวผู้เคราะห์ร้ายจึงตัดสินใจเดินทางออกจากสถานที่นั้นไป โดยไม่ได้เข้าร่วมงานแต่อย่างใด
สำหรับงานในวันนั้นมีดาราดังหลายคนที่ได้รับรางวัล ทั้ง เฉิน คุน ที่คว้ารางวัลศิลปินแห่งปี, เติ้ง เชา ได้เป็นนักแสดงแห่งปี, ดาราสาว จาง จิงฉู คว้าตำแหน่งหญิงที่สวยที่สุดในปี 2011, ส่วนนักกีฬาว่ายน้ำคนดัง ซุนหยาง, ศิลปิน จ้าวฉุนหย่า, ผู้กำกับภาพยนตร์ กู่ฉางเว่ย, ดาราแสดงหนุ่ม หวง เสี่ยวหมิง และ หวู เสี่ยวเป่า ได้รับตำแหน่ง Men of the Year ประจำปี 2011
จาง จิ่งชู
จาง จิ่งชู ( ) เป็นนักแสดงชาวจีน มีผลงานด่นคือ รับบทเป็น ซูหยาง ใน คู่ใหญ่ฟัดเต็มสปีด 3
สมัชชาโนเบลแห่งสถาบันแคโรลินสกา
สมัชชาโนเบลแห่งสถาบันแคโรลินสกา (อังกฤษ : Nobel Assembly at the Karolinska Institute) เป็นองค์กรนิติบุคคลของสถาบันแคโรลินสกาซึ่งมีหน้าที่พิจารณาและมอบรางวัลโนเบลสาขาการแพทย์และสรีรวิทยา ตั้งอยู่ภายในสถาบันแคโรลินสกา กรุงสต๊อกโฮล์ม ประเทศสวีเดน
สมัชชาโนเบลได้ตั้งเป็นองค์กรนิติบุคคลที่ดูแลโดยสถาบันแคโรลินสกา ก่อตั้งขึ้นในปี ค.ศ. 1977 แรกเริ่มไม่ได้เป็นองค์กร แต่เป็นเพียงกลุ่มของศาสตราจารย์ของสถาบันเท่านั้น ตั้งแต่เริ่มต้นที่มีการมอบรางวัลโนเบลสาขาการแพทย์และสรีรวิทยา ปีค.ศ. 1901 จนถีงปี ค.ศ. 1984 ศาสตราจารย์ทุกคนของสถาบันจะเป็นสมาชิกสมัชชาโนเบล และได้ปรับเปลี่ยนมาเป็นมาเป็นที่สมัชชาโนเบลที่มีสมาชิกเพียง 50 คนเท่านั้น ตั้งแต่ปี ค.ศ.1984 เป็นต้นมา
หน้าที่ของสมัชชาโนเบลสาขาการแพทย์หรือสรีรวิทยาคือรวบรวมและพิจารณารายชื่อผู้ที่ถูกเสนอชื่อเข้ารับรางวัลโนเบล การคัดเลือกจะทำโดยคณะกรรมการโนเบล (Nobel committee) ซึ่งมีสมาชิก 5 คน ณ สถาบันแคโรลินสกา คณะกรรมการโนเบลมีอำนาจในการสนับสนุนผู้มีชื่อเข้ารับรางวัล แต่อำนาจการตัดสินใจสุดท้ายจะอยู่ที่ที่ประชุมสมัชชาโนเบล
ผู้ที่ได้รับรางวัลโนเบลสาขาการแพทย์หรือสรีรวิทยาจะได้โดยการเชิญเท่านั้น กล่าวคือ ไม่สามารถเสนอผลงานของตัวเองให้สมัชชาพิจารณาเองได้
รางวัลโนเบลสาขาการแพทย์หรือสรีรวิทยา เป็นเจตจำนงตามพินัยกรรมของอัลเฟรด โนเบลนักเคมีชาวสวีเดน ในปีค.ศ. 1885 ที่ได้มอบให้สถาบันแคโรลินสกาดูแล และได้มอบเป็นครั้งแรกเมื่อปีค.ศ. 1901 ผู้ได้รับรางวัลโนเบลสาขาการแพทย์หรือสรีรวิทยาจะได้รับการพิจารณาจากที่ประชุมของกลุ่มศาสตราจารย์ของสถาบัน แต่ก็กล่าวได้ว่ามาจากกลุ่มการพิจารณารางวัลโนเบล
ในปีค.ศ. 1977 สมัชชาโนเบลได้แยกตัวเป็นองค์กรนิติบุคคลเพราะได้คำนึงถึงกระบวนการตัดสินใจในการมอบรางวัลโนเบล เนื่องจากสถาบันแคโรลินสกา เป็นมหาวิทยาลัยที่ของรัฐที่จะต้องทำตามกฎหมายประเทศสวีเดนคือต้องเปิดเผยข้อมูลต่างๆให้สาธารณะชนรับทราบทั่วไป การออกมาเป็นองค์กรนิติบุคคลของสถาบันแคโรลินสกา สามารถมีความเป็นส่วนตัวได้มากขึ้นและสามารถทำตามข้อกำหนดของรางวัลโนเบล ที่ตั้งโดยมูลนิธิอัลเฟรด โนเบลได้ ในกรณีนี้รวมไปถึงการรักษาความลับของผู้ถูกเสนอชื่อ กระบวนการคัดเลือก ว่าจะไม่สามารถเปิดเผยได้ก่อน 50 ปีนับจากการมอบรางวัลในแต่ละครั้ง รวมไปถึงกฎหมายที่จะสามารถโต้แย้งต่อศาลปกครองก็จะไม่สามารถทำได้
มีองค์กรนิติบุคคลอีก 2 ส่วนที่คล้ายกันซึ่งจะพิจารณาผู้ได้รับรางวัลโนเบลสาขาอื่นๆคือ ราชบัณฑิตยสภาวิทยาศาสตร์แห่งสวีเดน (Royal Swedish Academy of Science) และ บัณฑิตยสภาแห่งสวีเดน (Swedish Academy)
ฉู่เฉียว จอมใจจารชน
ฉู่เฉียว จอมใจจารชน ( ) เป็นละครโทรทัศน์ที่สร้างขึ้นในปี ค.ศ. 2017 ละครโทรทัศน์ที่ดัดแปลงเรื่องราวมาจากวรรณกรรมของเซียวเซียง ตงเอ๋อร์ เรื่อง 11 Chu Te Gong Huang Fei นำแสดงโดย เจ้า ลี่อิ่ง, หลิน เกิงซิน, โต่ว เซียว, หลี่ ฉิน ออกอากาศทางช่อง Hunan TV ในประเทศจีน และออกอากาศทางช่อง 9 ใน ประเทศไทย โดยออกอากาศต่อจากละครเรื่อง วิหคนครา และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง เล่ห์รัก บัลลังก์เลือด
เรื่องราวทั้งหมดเกิดขึ้นในยุคช่วงสมัยเว่ยตะวันตก ซึ่งเป็นช่วงที่มีการทำสงครามบ้านเมืองวุ่นวาย พวกผู้ปกครองรัฐกลับไม่เห็นค่าชีวิตของพวกทาส โดยจับเอาพวกเขาไปที่ลานล่ามนุษย์และสัตว์ โดย “ฉู่เฉียว” ก็เป็นหนึ่งในพวกทาส ที่ถูกเอาไปเป็นเหยื่อให้ชนชั้นสูงสังหาร แต่โชคดีที่ได้ “เหวินเยว่” มาช่วยชีวิตเอาไว้ และส่งเข้าหน่วยฝึกรบพิเศษ ต่อมาทั้งสองได้ร่วมมือวางแผนเพื่อหยุดยั้งสงคราม และปลดปล่อยพวกทาส ในขณะเดียวกัน ความรักของคนทั้งสองก็ได้ถือกำเนิดขึ้นระหว่างนั้นด้วย
หลี่ ชิน (นักแสดง)
หลี่ ชิน ( ) เป็นนักแสดงชาวจีนเธอมีบทบาทเด่นจากการแสดงภาพยนตร์-ละครโทรทัศน์เรื่อง "The Dream of Red Mansions" (2010), "The Founding of a Party" (2011), "White Deer Plain" (2017) and "Princess Agents" (2017) ซึ่งมีชื่อภาษาอังกฤษที่คนทั่วไปรู้จักคือ สวีต หลี่ ()
หวง เมิ่งอิ๋ง
หวง เมิ่งอิ๋ง ( ) เป็นนักแสดง และนางแบบสาวชาวจีน ซึ่งมีชื่อภาษาอังกฤษที่คนทั่วไปรู้จักคือ แม็กกี้ หวง ()